Beszámoló a 2021- es képviselői munkámról:

A törvény a 32 § (2) *k*) pontjában így rendelkezik a képviselő kötelezettségéről: „köteles kapcsolatot tartani a választópolgárokkal, akiknek évente legalább egy alkalommal tájékoztatást nyújt képviselői tevékenységéről.”

A tájékoztatás módját ,és éven belüli időpontját a törvény nem határozza meg és nem is korlátozza, így annak formája szabadon megválasztható ! Így sajnos, mivel a Gödi Körkép hónapok, de lassan egy éve nem jelent meg , ezért frakciónk és így én is kénytelenek voltunk 2021 - ben Facebookon és személyesen kommunikálni a lakossággal .

Ennek rövid összefoglalója:

2021-es év még mindig a pandémia szorításában telt.

2021 június közepéig Balogh Csaba egyedül vezette a várost, a döntéseihez az én véleményemre, illetve több más képviselő véleményére , mint megválasztott képviselők véleményére nem volt kiváncsi. Üléseket, bizottsági üléseket nem tartottunk. A képviseleti demokrácia kvázi megszűnt Gödön, úgy, hogy a szomszédos Dunakeszin a veszélyhelyzet alatt is rendszeresen volt képviselő-testületi ülés, az ottani polgármester nem döntött a testület támogatása nélkül.

2021-ben 628 önkormányzati határozat született, ebből 383-t Balogh Csaba egyszemélyben hozott, azaz a döntések 60% NEM a képviselő-testület támogatásával került meghozatalra.

Olyan döntések hozott egyszemélyben a Polgármester, mint

Bölcsőde pályázat visszamondása (kb. 500 millió forint visszautalása az államnak)

Hlavács Judit férjének, Elekes Balázsnak a megbízása

Nagy Sándor TESZ vezető leváltása

Markó Éva TESZ vezető kinevezése

Markó Éva TESZ vezető leváltása

Gödi Körkép einstandolása

Gödi Szolgáltató Nonprofit Kft. végelszámolása.

A sort még folytathatni lehetne.

A város szerintem Guiness rekordot döntött TESZ vezetők kinevezéseiben majd leváltásaiban az elmúlt két évben. Ennek egyik oka egyes személyek mindenhez is értése, a bohózatba illő kiválasztási procedúra, valamit a kompromisszumkészség teljes hiánya.

A pandémia után a bizottsági helyemet el akarta venni a polgármester, de többségi támogatás hiányában az ülés előtt visszavonta az előterjesztését, így tagja maradtam a pénzügyi bizottságnak.

Az önkormányzat szervezeti átalakítása után, egyedül frakciótársam Lőrincz László maradt megbízás nélkül.

2021 novemberében meghívott vendégként az Innovációs és Technológiai Minisztérium egyik rendezvényén vettem részt, ahol az egész napos konferencia során a résztvevők kerekasztal beszélgetések és előadások keretében ismerhették meg a hazai nagyvállalatok vezetőinek és a szakma döntéshozóinak meglátásait a hidrogén-technológiáról és a “zöldebb jövőről “. Az ezt követő kötetlen beszélgetések során sokszor szóba került Göd városa és a Samsung kapcsolat.

Bár az önkormányzati ülésekről online közvetítés is van nem hiszem, hogy a kora délelőtti időpontban a lakosság többsége ezt tudná követni vagy akár személyesen is el tudna jönni az ülésekre. Emiatt és amiatt is , mert egyike vagyok azon kevés képviselőnek akiknek civil állása is van többször kértem , hogy az üléseket ne lehetetlen időpontokban tartsuk de diktatúrában , ahol  egyesekben a már említett kompromisszumkészség csipetnyi szikrája sincs jelen ,szinte lehetetlen . Ennek ellenére lelkiismeretesen szinte az összes ülésen résztvettem, képviseltem a gödiek érdekét, képviseltem pártom, a Jobbik értékeit és képviseltem a frakciónk korrupció elleni küzdelmét.

Ahogy tavaly is, idén is állok a lakók rendelkezésére. Keressenek nyugodtan, forduljanak hozzám bizalommal: hivesgabor@god.hu